**Aruanne 2018.aasta kohta**

**Missioon**

Siimusti Lastekeskuse Metsatareke missiooniks on vanemliku hoolitsuseta lastele ja noortele erinevate hoolekandeteenuse osutamine võimaldades nende põhivajaduste rahuldamiseks peresarnaseid elutingimusi, pakkudes turvalist ja arenguks soodsat kasvukeskkonda, valmistades neid ette võimetekohaseks iseseisvaks eluks täiskasvanuna.

**Visioon**

Siimusti Lastekeskuse Metsatareke on professionaalse meeskonnaga pidevalt arenev kõrge kvaliteediga lasteabikeskus.

**Väärtushinnangud**

* Asenduskodu on lapse kodu, kus teda koheldakse täisväärtusliku pereliikmena.
* Töötajad tegutsevad professionaalse meeskonnana, tehes koostööd, arvestades ja toetades üksteist ja kliente.
* Looduslähedane kasvukeskkond pakub lastele turvalist elu, nende elamistingimused on kaasaegsed ja mugavad.
* Asenduskodu peab silmas laste vajaduste igakülgset arendamist, tagades nende võimetekohase arengu ja kompetentsuse kasvu.
* Asenduskodu valmistab lapsi oma tegevuse kaudu ette saamaks täisväärtuslikuks Eesti Vabariigi kodanikuks.

**2018 a eesmärgid:**

* Peresüsteemile ülemineku käivitamine
* Peresisese ja –ülese koostöö parendamine
* Laste tõhusam kaasamine pereelu puudutavate otsuste tegemisse

Asenduskodu tegevusluba on 27 lapsele, seadusega lubatud 22 last. 1.jaanuarist 2018 läks asutus üle perevanemate süsteemile, töötades perekoduna. Peresid on kolm: Liisi pere – 6 last, Mari pere – 8 last, Maarika pere - 7 last.

2018. aasta lõpuseisuga viibis asenduskoduteenusel 21 last. Kõik lapsed olid määratud eestkostele. Kolm last käis lasteaias, üksteist põhikoolis, üks gümnaasiumis, neli last õppis erivajadustega laste koolis, üks kõrgkoolis ja üks täiskasvanute gümnaasiumis.

2018 aastal lahkus asenduskodu teenuselt 3 last iseseisvasse ellu. Vastu võeti 8 last. Üks laps saabus Jõgevamaalt, üks Viljandimaalt, üks Valgamaalt ja viis Järvamaalt. Raske puudega lapsi oli üksteist.

Turvakoduteenust pakuti 16 lapsele.

25.maist 2016 aastast alates oleme SA Perekodu koostööpartner raske ja sügava puudega lastele lapsehoiuteenuse osutamisel. Lapsehoiuteenust pakuti kahele lapsele 1697 tunni ulatuses.

Statistilised andmed on kättesaadavad h-veebis.

Analüüsi jaotuse aluseks on EQUASS (Euroopa Kvaliteedimärk Sotsiaalteenustes) metoodikale põhinevad kvaliteedi tagamise kriteeriumid.

|  |
| --- |
| **Juhtimine** |
| **Analüüs**Aruande koostamisel võeti aluseks 2018.aasta eesmärgid, õiguskantsleri ettepanekud, sotsiaalteenuste kvaliteedipõhimõtete rakendamise piloothindamise tulemused ning kavandati tegevused, mida pidas vajalikuks direktor, tutvudes eelmiste aastate sisehindamise materjalidega.Seoses nime muutusega vaadati koostöös personaliga üle ja viidi vajadusel muudatused sisse kõigisse perekodu dokumentidesse.**Tugevused**Põhjalik ja detailne aastaplaanMitmetahuline koosolekute süsteemJärjepidev arenguvestluste läbiviimine töötajatega**Parendustegevused*** Aastaplaani lisada juurde ka eesmärgid
* Aastaplaan ja sisehindamine viia ühtsetele alustele
* Direktori kabinet viia väljapoole perekodu
 |

|  |
| --- |
| **Personal** |
| **Analüüs**Töötajate värbamise ja ametis hoidmise kord reguleerib personali värbamispoliitika.Asutuses töötab 01.01.2018.aasta seisuga 12 töötajat – direktor, kaheksa perevanemat, kasvataja, meister, psühholoog.Töötajad on kvalifitseeritud ning kõigil on olemas seadusega nõutav TAI täiendkoolitus. Neli töötajat alustasid õpinguid Valga Kutseõppekeskuses lapsehoidja töökohapõhises õppes. Üks töötaja õpib sotsiaaltööd Tallinna Ülikooli Mõdriku õppekohas. Asutusesiseselt toimub igal aastal tuletõrjekoolitus ja praktiline õppus, kõik töötajad on läbinud toiduhügieenikoolituse, Verge koolituse ja 6 töötajat esmaabikoolituse. Aktiivselt võetakse osa projektikoolitustest ja konverentsidest. Sisekoolitused on toimunud vastavalt rahalistele võimalustele. Kõik kasvatusalatöötajad saavad supervisiooni. Kakd töötajat õppisid koviisoriteks.Koosviibimisega tähistati lastekodu sünnipäeva ja jõulupidu. Kasvataja valiti sotsiaaltöö tugiteenuste tunnustamise nominendiks. Töötajate tunnustamine toimub vastavalt Töötajatele tunnustuse avaldamise korrale.Väärtustest ja asutuse eesmärkidest tulenevalt toimusid asutuse sisesed koolitused:Jaanuar Kogemuste päev Tartu Mäe koduga SiimustisVeebruar SupervisioonMärts SupervisioonAprill Evakuatsiooniõppus  SupervisioonJuuni SupervisioonSeptember ArvutikoolitusOktoober Esmaabikoolitus SupervisioonNovember SupervisioonArenguvestluste ja koolitusvajaduste küsitluse põhjal soovivad töötajad enam koolitusi tööks erivajadustega lastega, ATH diagnoosiga lastega, traumakoolitusi ja TAI baaskoolitust. Oodatud on ka supervisioonid.Töötajate rahulolu ja motivatsiooniuuring näitas, et erinevalt varasemast on motiveeritus väga tugev. Üleminek perevanema süsteemile on muutnud õhkkonda stabiilsemaks ja läbisaamist omavahel normaalsemaks. Tuntakse ka paarilise tuge keerulisemate juhtumite lahendamisel.**Tugevused**Koolitatud, kvalifitseeritud ja püsiv kaaderHead töötingimusedPiisavalt koolitusiSupervisioonid**Parendustegevused*** Kasvatustegevuses ühesuguste arusaamade jälgimine
* Inimestevaheliste suhete parendamine
* Mari perele oma köök
 |

|  |
| --- |
| **Õigused** |
| **Analüüs**Kliendi õigused tulenevad EV põhiseadusest, lastekaitse seadusest ja EL põhiõiguste hartast. Teenuse saaja õigused ja kohustused on kirjeldatud dokumendis „Teenuse saajate õigused ja kohustused Siimusti Lastekeskuses Metsatareke“. Kliendi õigused ja kohustused on lühidalt ära märgitud ka kodukorras. Kaebuste esitamise ja menetlemise kord reguleerib esitatud kaebuse objektiivset juurdlemist.Üldkoosolekutel meenutati töötajatele Siimusti Lastekeskuse Metsatareke füüsilise, vaimse ja majandusliku ärakasutamise ennetamise eeskirja ja ennetavaid tegevusi.Teenuse saajate ärakasutamise juhtumid menetluste ja kaebuste lõikes: * Füüsilise ärakasutamise kohta ei ole algatatud menetlusi ega saabunud kaebusi asutusele teenuse saajate ja nende eeskostjate poolt;
* Vaimse ärakasutamise kohta ei ole algatatud menetlusi ega saabunud kaebusi asutusele teenuse saajate ja nende eeskostjate poolt;
* Majandusliku ärakasutamise kohta ei ole algatatud menetlusi ega saabunud kaebusi asutusele teenuse saajate ja nende eeskostjate poolt.

Ennetustegevused aitavad ära hoida teenuse saajate ärakasutamist. Eetikakoodeksiga on tutvunud kõik asutuse töötajad ja tulevased töötajad tutvuvad sellega töövestlusel. Lisaks on töölepingus kirjas lubatud ja lubamatu käitumine kliendi suhtes ning töötaja võetakse tööle Sotsiaalhoolekande seaduses § 19-9 nõuetele vastamisel.**Tugevused**Puuduvad kaebused ja menetlused asutuse või töötajate st teenuse osutaja vastu.**Parendustegevused**Hinnata jätkuvalt ennetustegevust füüsilise, vaimse ja majandusliku ärakasutamise valdkonnas kaks korda aastas. |

|  |
| --- |
| **Eetika** |
| **Analüüs**Üldised eetilised põhimõtted asutuse töös on fikseeritud Siimusti Lastekeskuse Metsatareke eetikakoodeksis, mis tugineb sotsiaaltöötaja eetikakoodeksile ja on vastavuses EV seadustega. Koodeksit vaadati aasta jooksul üle kahel korral ja täiendati konfidentsiaalsuspõhimõtteid.Teenuse saajat puudutav dokumentaalne konfidentsiaalne info asub asutuse juhi kabineti lukustatavas kapis. Ligipääs kirjalikule infole on asutuse juhil. Kliendile võimaldatakse juurdepääs teda isiklikult puudutavale infole, mille vajadus kooskõlastatakse eestkostjaga. Suuline info, mis liigub asutuses klientide või töötajate seas, jääb töötajate teada ning seda ei tohi kolmandatele isikutele edastada ei suulisel ega kirjalikul moel. Konfidentsiaalsusnõue on fikseeritud töötajate ametijuhendites ja eetikakoodeksis.Kasutusel on e-päevik. Töötajatel on sellele ligipääs ID kaardi alusel. Kõiki töötajaid informeeriti turvariskidest ja juhendati turvalise päeviku kasutamise osas.**Tugevused**Asutuse eetikakoodeks**Parendustegevused**Konfidentsiaalsuspõhimõtete hoolikam järgimine ID kaardiga seonduvate turvariskide pidev jälgimine ja hindamine |

|  |
| --- |
| **Koostöösuhted** |
| **Analüüs**Teenust osutati 21 lapsele viiest omavalitsusest. Teenuse osutaja teeb koostööd erinevate sotsiaalpartnerite, rahastajate ja klientide eestkostjatega. Peamine koostöövorm on kirjavahetus. Operatiivset infot jagatakse telefoni teel.Oma teenuste arendamisel peab asutus silmas erinevate huvigruppide ettepanekuid. Olulisemad huvigrupid on hoolekogu, omavalitsusasutused ja sotsiaalministeerium. Koostöö dokumenteeritakse kirjavahetuses, protokollides või aktides.Kliendirahulolu on kõrge, töötajate oma üle keskmise. Omavalitsusasutused ei ole aktiivsed tagasisidet andma. Küsimused said saadetud viie omavalitsuse lastekaitsetöötajatele. Rahul ollakse heade olmetingimustega, püsiva ja pädeva kaadriga ning, sõbraliku asjaajamisega. Rohkem tähelepanu peaks pöörama hoolealuste individuaalsele kasvatamisele.Tagasisidet ei ole küsitud hoolekogult ja lasteaedadelt.Septembris korraldasime klassijuhatajatele infopäeva. Kuueteistkümnest kutsutud klassjuhatajast osales kuus. Klassijuhatajatele selgitati uut süsteemi ja suhtlemist perevanematega . Asenduskodul tekkis küsimusi info ülespanekuga ja leidmisega e-koolides.Asutusele on pakkunud lisaväärtust rahalise, esemelise ja hea nõu kujul erinevad annetajad, toetajad, sponsorid, tugipered ja sõbrad. Täname neid ühisürituste, tänukirjade, heade sõnade ning laste tehtud pisikeste meenetega. Anonüümsust palunud annetajad ei soovi avalikkuse tähelepanu ja teavitamist. Asenduskodu teenuse saajatest on hetkel neljal lapsel tugipere. Tugiperedega koostöö toimub meil läbi e-maili, telefonisuhtluse ja kohtumiste – tugipered on alati oodatud ja kutsutud meie ühisüritustele. Väga head koostöösuhted koolituste, infopäevade ja ürituste korraldamisel on SEB Heategevusfondiga. Aasta jooksul tegime koostööd Kent Männik´uga, kelle eestvedamisel korraldati peredele tore päev Tabasalus, sai Mari pere uue tolmuimeja, Liisi pere uue külmkapi ja täienes laste magamiskottide varu.**Tugevused**Regulaarsed kliendi- ja töötaja tagasisideuuringudIgakuised kokkuvõtted teenuse saajate kohta eestkostjateleKindlad pikaajalised heategijad**Parendustegevused**Kaasata lastekaitsetöötajaid rohkem laste igapäevaelluAidata kaasa tugiperede leidmiselTagasiside –küsimustik saata kõigile osapooltele, kellega teenuse osutamise käigus kokku puututakse |

|  |
| --- |
| **Osalemine** |
| **Analüüs**Teenuse saaja vajaduste väljaselgitamisele, teenuste planeerimisele ja teenuste hindamisele kaasatakse kolm osapoolt, kelleks on klient, lapse seadusliku esindajana omavalitsusametnik ning teenuse osutaja. Kõik eelpooltoodud tegevused fikseeritakse lapse juhtumiplaani tegevuskavas. Sotsiaalhoolekande seaduse § 29 2 kohaselt vaadatakse juhtumiplaan üle vähemalt kord aastas. Puudega isikute puhul, kel on lisaks isiklik rehabilitatsiooniplaan, vaadatakse plaan üle vastavalt plaanis ettenähtud ajakavale.Klienti kaasatakse järgmiste tegevuste juures – perekoosolekutel teemade arutamine, juhtumiplaani täiendamine, isikliku rehabilitatsiooniplaani ülevaatamine, pereürituste planeerimine, peresiseste projektide kirjutamine, majapidamistöödesse ja ostude sooritamisse kaasamine, kaasamine neid puudutavatesse küsimustesse. Kliendi kaasamise meetmed vaadatakse üle kord aastas ja tulemus fikseeritakse asutuse tegevuse kokkuvõttes.Teenuse saaja jõustamiseks perevanem juhendab, õpetab ja suunab klienti viimase iseseisvumisel. Juhendamine toimub igapäevase kasvatustöö käigus, mille tulemusena peab klient iseseisvalt sooritama kindlaid tegevusi ja oskama neid võtteid kasutada sarnases eluolukorras. Kvaliteediraamatus on põhjalikult kirjeldatud jõustamise protsess ja kaasamine.**Tugevused**Individuaalne lähenemine kliendile**Parendustegevused**Teenuse saajate suurem kaasamineEestkostjate survestamine juhtumiplaanide koostamisel - täiendamisel |

|  |
| --- |
| **Isikukesksus** |
| **Analüüs**Asenduskodu osutab teenust vastavalt asutuse põhimäärusele ja arengukavale, mis on koostatud lähtuvalt potentsiaalse teenuse kasutaja vajadustest. Põhimäärust uuendati 2018.aastal seoses asutuse nime muutumisega. Arengukava vaadatakse üle igal aastal, vajadusel täiendatakse.Igale saabuvale kliendile koostati eestkosteasutuse poolt juhtumiplaan, mida järgiti vastavalt selles väljatoodud tegevustele ja kliendi vajadustele. Kord aastas hinnati olukorda, jälgiti kliendi vajaduste rahuldamise hetkeseisu ja planeeriti uued teenused/tegevused järgmiseks aastaks. Kliendi elukvaliteedi uuring näitas, et kõik tulemused on tunduvalt üle keskmise. Kõige madalama tulemuse andis vastus tunnustusvajaduse rahuldatuse kohta. Võrreldes eelnevate aastatega on see veelgi langenud. Ka armastus- ja kuuluvusvajaduse rahuldatuse keskmine on mõnevõrra madalam, kuid küsitluses osales ka tunduvalt vähem lapsi, kui eelneval aastal. Ülejäänud keskmised on väga kõrged, eriti oluline on, et lapsed tunnevad, et saavad neid puudutavates küsimustes vabalt kaasa rääkida.**Tugevused**Individuaalne lähenemine igale lapsele**Parendustegevused**Laste suurem tunnustamine |

|  |
| --- |
| **Laiahaardelisus** |
| **Analüüs**Teenuse osutaja jälgis asutuse igapäevategevust ja hindas selle efektiivsust. Sellel eesmärgil viidi läbi perevanemate koosolekud igal esmaspäeval, asutuse üldkoosolekud kord kvartalis ja perekoosolekud vastavalt pere vajadustele. Koosolekutel arutati üleskerkinud probleemolukordi ja otsiti lahendusi ning anti hinnang tehtud töödele. Kõik koosolekud protokolliti.Asutuse juht andis oma tegevusest ülevaate hoolekogule, et teavitada neid takistustest teenuse osutamisel, kordaläinud ettevõtmistest ja eelarve täitmisest. Hoolekogu koosolekuid toimus üks korda.2018.aastal jõustunud uute seaduste valguses toimus palju Sotsiaalkindlustusameti ja Sotsiaalministeeriumi infopäevi, kuhu kaasati asenduskodude töötajaid. Seoses haldusreformiga tekkis palju arusaamatusi asjaajamises.**Tugevused**Pidev tegevuse efektiivsuse hindamineOsalemine erinevatel tööalastel ümarlaudadel**Parendustegevused**Laiem sihtrühmade kaasamineAktiivsem väljundite andmine ümarlaudadel |

|  |
| --- |
| **Tulemustele orienteeritus** |
| **Analüüs**Asenduskodu mõõdab püstitatud eesmärkide täitmist ja esitab selle hoolekogule tutvumiseks.2018 aastal toimus üks hoolekogu koosolek. Vaadati üle arengukava aastateks 2016 – 2020, põhimäärus, EQUASSi kokkuvõte. Avaldati arvamust 2017.aasta aruande kohta, arutati lastekodu sünnipäeva korraldamist ja 2019.aasta eelarvet, kuulati direktori kokkuvõtet 2018. aastast, kiideti heaks hinnakiri. Asutuse tegevust kontrollivad mitmed riiklikud järelevalveorganid – Terviseamet, Päästeamet, Veterinaar- ja Toiduamet, Tööinspektsioon, Sotsiaalkindlustusamet. 2018.aastal kontrollisid asenduskodu Terviseamet, Päästeamet, Veterinaar- ja Toiduamet ning Sotsiaalkindlustusamet viis läbi piloothindamise sisehindamise küsimuses. Terviseameti poolt tehti ettekirjutus 2017.aastal – Andruse maja ei vasta kahele perele. Puudu on ülemisel korrusel WC ja pesuruum ning köök. Jõgeva Vallavalitsus lubas Terviseametile uue peremaja ehituse. Haldusreformi ja laste arvu vähenemisega pandi see teema seisma. Oma jõududega ehitasime ülemisele korrusele juurde pesuruumi ja WC. Millal tuleb köök, pole teada.Silvi maja on 2019.aasta arengukavas kapitaalremondi ootel.Teenuse osutaja hetkeseisu teenuse saajate ärakasutamise ennetamise ja vältimise kohta saab hinnata väga heaks, teenuse osutaja käitumise efektiivsus ärakasutamise ennetamiseks on olnud kõrge, puuduvad kaebused ja menetlused asutuse või töötajate st teenuse osutaja vastu. Siimusti Lastekeskuse Metsatareke teenuse saaja füüsilise, vaimse ja majandusliku ärakasutamise eeskiri ja ennetustegevused on täitnud oma eesmärki. Teenuse osutamise protsessi kirjelduse aluseks on võetud Asendushoolduse standardid Euroopas, välja antud SOS Lasteküla Eesti Ühingu poolt.**Tugevused**Asutus töötab perekoduna.**Parendustegevused**Tervisekaitse nõuded on täitmataUue peremaja ehitamine Silvi maja kapitaalremont |

|  |
| --- |
| **Kestev areng** |
| **Analüüs** Kestev arengumudel töötab tsüklilisel tegevusel, mis seisneb eesmärkide seadmises, tegevuste ellurakendamises, läbiviidud tegevuste hindamises ja parendustegevuste elluviimises. Seda kajastab asutuse arengukavas väljatöötatud tegevuskava. Kord aastas täiendatakse arengukava tegevuskava. Üheks parendusprojektiks asutuses on aasta-aruande koostamine, kus püstitatakse aasta prioriteedid ja nendest tulenevalt tehakse kindlaks vajalikud tegevused. Aastaplaan vaadati üle kaks korda aastas ja täiendati. Läbiviidud tegevusi analüüsiti põhjalikumalt tegevusaasta lõpus, pooleli või tegemata jäänud tegevused viidi üle järgmise tööaasta plaani.Teiseks parendusprojektis on EQUASS kvaliteedisüsteemi põhimõtete järgimine asutuses. Audit toimus 7.-8.detsembrini 2015. Järelaudit 1.juulil 2016. Süsteemi rakendamisel järgit etteantud nõudeid ja täideti selleks ettenähtud kohustusi. Sertifikaat lõppes 2018.aasta suvel. Edasi rakendatakse sotsiaalteenuste kvaliteedioõhimõtteid.Innovaatiliseks töömeetodiks oli info jagamine virtuaalmaailmas, mille kaudu edastati asutuse tegevust puudutavat infot ja üksikuid töökorraldusi. Väliste huvigruppide vajaduste rahuldamiseks on loodud suhtlusportaali Facebook ´i konto.Toimub pidev teenuste arendamise koostöö teenuse saajate, osutajate ning rahastajatega. Teenuse saajatele, ostjatele ja rahastajatele viiakse läbi rahuloluküsitlus kord aastas. Infovahetus toimub e-maili, telefoni ning koosolekute toel. Teenuse vajaduste kohta saavad välised huvigrupid lisaks teha ettepanekuid kodulehel [www.metsatareke.edu.ee](http://www.metsatareke.edu.ee) ning otse direktori poole pöördudes. Väliseid huvigruppe teavitatakse teenuse arendamise kavast ning muudatustest ning oodatakse tagasisidet.**Tugevused**Arenemisvõimeline meeskondPerekodu**Parendustegevused**Kodulehe pidev täiendamine Järelhooldusteenuse arendamine |

Koostanud : Imbi Ivask, direktor

Tutvustatud arengukoosolekul 08 .03.2019